Argentina tashqi ishlar vaziri Susanna Malkorrani BMT bosh kotibligiga nomzod sifatida ko‘rsatiladi

Argentina prezidenti Maurisio Makri mamlakat tashqi ishlar vaziri Susanna Malkorrani BMT bosh kotibligiga nomzod sifatida ilgari suradi. Bu haqda “TASS” xabar bermoqda.

Nacion nashrining hukumatdagi manbalariga ko‘ra, bu haqda 27-may kuni, vazir chet el safaridan qaytganidan so‘ng e’lon qilinadi. Prezident o‘z tarafdorlariga Malkorra nomzodini qo‘llab-quvvatlashini bildirgan.
Ma’lumot uchun, 2015-yil dekabrida Argentina tashqi ishlar vaziri etib tayinlanguniga qadar Malkorra 2,5 yil davomida BMT bosh kotibi Pan Gi Mun devonxonasi boshlig‘i, 2008—2012-yillarda esa uning o‘rinbosari bo‘lib ishlagan.